
			BESTELAKO XEDAPENAK

			HEZKUNTZA SAILA

			4547

			AGINDUA, 2022ko urriaren 4koa, Hezkuntzako sailburuarena, Erandion (Bizkaian) dagoen «Grupo Hospitalario Quirón» Bigarren Hezkuntzako Ikastetxe Pribatuaren baimena aldatzeko dena.

			«Grupo Hospitalario Quirón» ikastetxe pribatuaren ordezkariak hasarazitako espedientea aztertu da, zeinaren bidez «Diagnosi-irudia eta medikuntza nuklearra» goi-mailako eta «Erizaintzako zaintza osagarriak» erdi-mailako Lanbide Heziketako heziketa-zikloak emateko instalazioak eraberritzeko baimena eskatzen duen.

			Espediente horren izapideak araudiak ezarritako prozedura jarraituz egin dira; gainera, indarrean dauden arauek eskatzen dituzten agiriak erantsi zaizkio eta arlo horretan eskumena duten erakundeek egin diote txostena.

			Arau hauek ikusi dira: apirilaren 3ko 332/1992 Errege Dekretua, araubide orokorreko unibertsitateaz kanpoko irakaskuntzak eskaintzeko baimenak ikastetxe pribatuei emateari buruzkoa (apirilaren 9ko BOE); apirilaren 3ko 332/1992 Errege Dekretua aldatzen duen otsailaren 12ko 131/2010 Errege Dekretua (martxoaren 12ko BOE), eta gai horretan aplikatu beharreko gainerako legeak. Horiek horrela, hau

			EBAZTEN DUT:

			1. artikulua.– Ondoren zehazten den ikastetxeari «Diagnosi-irudia eta medikuntza nuklearra» goi-mailako eta «Erizaintzako zaintza osagarriak» erdi-mailako Lanbide Heziketako heziketa-zikloetarako diren instalazioen eraberritzea baimentzen zaio:

			Kode zenbakia: 48018877.

			Izen generikoa: Bigarren Hezkuntzako Ikastetxe Pribatua.

			Izen espezifikoa: «Grupo Hospitalario Quirón».

			Titularra: Grupo Hospitalario Quirón, S.A.

			Helbidea: Leioa-Unbe errepidea 33 bis.

			Udalerria: Erandio.

			Lurralde historikoa: Bizkaia.

			 

			Ikastetxearen osaera:

			– Lanbide Heziketa:

			• Lanbide-arloa: Osasungintza.

			○ Erizaintzako zaintza osagarriak, erdi-mailako heziketa-zikloa. Edukiera: ziklo 1.

			○ Diagnosi-irudia eta medikuntza nuklearra, goi-mailako heziketa-zikloa. Edukiera: 2 ziklo.

			○ Erradioterapia eta dosimetria, goi-mailako heziketa-zikloa. Edukiera: ziklo 1.

			2. artikulua.– Ikastetxeak martxoaren 17ko 314/2006 Errege Dekretuaren bidez onartutako Eraikuntzako Kode Teknikoa bete beharko du, bai eta indarreko legeriak ezartzen dituen higiene-, osasun-, akustika-, bizigarritasun-, segurtasun- eta irisgarritasun-baldintzak ere. Ikastetxearen titularraren erantzukizuna izango da baldintza horiek betetzea.

			AZKEN XEDAPENETAKO LEHENENGOA

			Agindu honetan dagoen baimen-emateak ez du esan nahi hezkuntza-itunen araubidearen edo dirulaguntzen deialdien bitartez laguntzarik lortuko denik.

			AZKEN XEDAPENETAKO BIGARRENA

			Agindu honen aurka, aukerako berraztertzeko errekurtsoa aurkez dakioke Hezkuntzako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

			Vitoria-Gasteiz, 2022ko urriaren 4a.

			Hezkuntzako sailburua,

			JOKIN BILDARRATZ SORRON.

